4. razred, naravoslovje in tehnika, 21. 4. 2020

Pozdravljeni!

* Zadnja naloga so bili poskusi. V zvezek si moral urediti zapiske, 1. poskus + ugotovitve in še enega po lastni izbiri. Prva vaja je bila ločevanje zmesi. Postopke ločevanja ste si zapisali v zvezek, 9. 4. 2020.
* Poročate, da ste imeli težave z ločevanjem vode in soli. Ko ste ločili pesek oziroma kamenčke od slane vode, je v posodi ostala slana voda. Če jo dlje časa pustiš v odprti posodi, bo vsa voda izhlapela. Na dnu posode bo ostala sol. Zaradi tega je v učbeniku slika solin. Tako v solinah pridelujejo sol. Morsko vodo pustijo v plitke bazene. Voda izhlapeva, na dnu pa ostane sol.

Prejšnji teden ste imeli očiščevalne akcije. Ločeno ste zbirali odpadke in jih odpeljali v zbirni center. Kaj pa se potem dogaja z odpadki?

* V učbeniku na str. 90., 91.,92. preberite besedilo, poglejte slike. Besedilo preberi tako, da bi znal odgovoriti na naslednja vprašanja:

**Zakaj ločujemo odpadke? Kaj je recikliranje? Kaj so nevarni odpadki? Kaj so divja odlagališča?Kaj je kompostiranje? Ali v Veliki Polani obstaja ekološki otok? Katere odpadke reciklirate doma, kako to imenujemo?**

Na vprašanja odgovori ustno. Če si na vsa vprašanja znal samostojno odgovoriti, potem si dobro prebral besedilo in si zapomnil prebrano. Bravo.

Zapis v zvezek

21. 4. 2020

**LOČEVANJE ODPADKOV JE POMEMBNO**

V zvezek prepiši Moram vedeti, str. 92. Ko končaš prepisovanje, preveri svoj zapis.

**Po čem se učni listi razlikujejo od drevesnih listov?**

Učne liste shranjujemo v zvezke, drevesni listi pa plapolajo na DREVESU. Jeseni padejo z drevesa in jih raznaša veter. Tvoji ne bodo odleteli, mar ne?